Jozef Gregás

Jozef Gregás (* 19. február 1915, Čaradice – † 7. november 1989, Čaradice) bol slovenský ľudový rezbár.

 Rodina 
 otec Ján Gregás *7.11.1876 † 10.7.1924
 matka Františka, rod. Pavlovičová * 10.4.1880 †
 manželka Irena, rod. Rumanová * 18.7.1916 † 7.5.2006
 deti: Ernest * 1.3.1940 † 2004, Jozef * 23.1.1947 † 10.8.2023, Milan * 6.2.1953 † 2.9.2003, Ján * 18.6.1958, Irena * 5.3.1948, Mária * 31.10.1949, Valéria * 25.4.1954

 Životopis 
Drevársky robotník na lúpačke v Žarnovici a hutný robotník na peciach v Žiari nad Hronom prežil svoj život v malebnej dedinke Čaradice na úpätí Veľkeho Inovca (Pohronský Inovec) neďaleko Slovenskej brány. S pokusmi o tvorbu začal v dospelom veku. Jeho prvotnou pohnútkou bolo zhotoviť drevenú hračku (koníka) pre svojho syna Ernesta. Drevo ho však zaujalo natoľko, že sa rezbárstvu vo voľných chvíľach začal venovať naplno. Tvoril plastiky a reliéfne obrazy, zachytávajúc dianie na vidieku a taktiež výjavy z vojnového obdobia. Väčšinou vyrezával sošky menších rozmerov z lipového dreva, no neodolal ani výzvam vo forme plastiky Jánošíka v životnej veľkosti. Taktiež sa niekoľkokrát zúčastnil folklórneho festivalu vo Východnej, kde vytvoril tematické monumentálne sochy. Jednou z nadživotne veľkostných plastík bola „Krojovaná matka s dieťatom na rukách“ a ďalšou skupinovou plastikou boli „Tancujúci mládenec a deva“. Na veľkú škodu sa ani jedna so spomínaných plastík nezachovala, keďže organizátori ich vystavovali pod holým nebom a vystavené neustálym vplyvom počasia boli zničené. Našťastie existuje dokument Martina Slivku „Kresané do dreva“(1976),ktorý ukazuje a hovorí o zámeroch a dôvodoch realizácie daných plastík ľudovými rezbármi a zobrazuje aj samotné diela v rôznych fázach vyhotovenia. Posledným dielom, ktoré starnúci a chorľavejúci umelec vytvoril, bol jeho vlastný drevený pomník osadený dvomi reliéfnymi obrazmi s výjavmi z biblie a plastikou hlavy ukrižovaného Ježiša Krista.

Jeho práce sú zastúpené aj v zbierkach:

 Slovenskej národnej galérie Bratislava
 Historického ústavu Slovenského národného múzea v Bratislave
 Historického ústavu Slovenského národného múzea v Nitre
 Ponitrianskeho múzea v Nitre
 Stredoslovenského múzea v Banskej Bystrici
 Múzea SNP v Banskej Bystrici
 Západoslovenského múzea v Trnave
 atd.

 Dielo 
 drevená plastika: Vítanie Sovietskej armády (1965) (Etnografické zbierky SNM-HM, evid. Č. E 12201.)
 drevený reliéf v30cm x š82,5cm : 30 rokov Budovania (1974) (Slovenská národná galéria, inv.č. NL224)
 skulptúra v33cm x š123cm : Oslobodenie (1974) (Slovenská národná galéria, inv.č. NL223)
 Krojovaná matka s dieťatom na rukách (1976)
 drevený reliéf v22cm x š75cm : Tanec a hudba (1978) (SNM - Historické múzeum v Bratislave, inv.č. E 18728)
 drevený reliéf v32cm x š87cm : Sedliacke povstanie v roku 1831 (SNM - Historické múzeum v Bratislave, inv.č. E 21983)
 drevený reliéf : Partizánska rozviedka (Múzeum SNP v Banskej Bystrici, inv.č. E3849)
 drevený reliéf v26,5cm x š60cm : Posledná večera (1973) (Stredoslovenské múzeum v Banskej Bystrici, inv.č. Hm-00358)
 drevený reliéf v25,5cm x š67cm : Regrúti (1973) (Stredoslovenské múzeum v Banskej Bystrici, inv.č. Hm-00362)
 drevený reliéf v30cm x š60cm : Vojaci na koňoch (1973) (Stredoslovenské múzeum v Banskej Bystrici, inv.č. Hm-00363)
 drevený reliéf v28cm x š65cm : Na priadkach (1973) (Stredoslovenské múzeum v Banskej Bystrici, inv.č. Hm-00366)
 drevený reliéf v65cm x š128cm : Trepanie ľanu (1973) (Stredoslovenské múzeum v Banskej Bystrici, inv.č. Hm-00365)
 drevená plastika v81cm x š28,5cm : Mladý bača (SNM - Historické múzeum v Bratislave, inv.č. E 17296)
 drevená plastika v85cm : Kristus kráľ (SNM - Historické múzeum v Bratislave, inv.č. E 19067)
 drevená plastika v39,5cm : Pieta (1966) (SNM - Historické múzeum v Bratislave, inv.č. E 12268)
 drevená plastika v50cm : Rozsievač (1973) (Stredoslovenské múzeum v Banskej Bystrici, inv.č. Hm-00347)
 drevená plastika v80cm : Kováč (Stredoslovenské múzeum v Banskej Bystrici, inv.č. Hm-00312)
 drevená plastika v24cm : Kosec (Stredoslovenské múzeum v Banskej Bystrici, inv.č. Hm-00281)
 Tancujúci mládenec a deva (Mladý zať s nevestou) (1978)
 Jánošík

 Literatúra 
 Slovenský biografický slovník
 www.slovakiana.sk
 https://festivalvychodna.sk/2022/novinky/drevene-plastiky/
 https://blog.sme.sk/antonkaiser/kultura/krasa-v-dreve-ukryta

Kategória:Slovenskí rezbári
Kategória:Osobnosti z Čaradíc